# Ymgynghoriad ynglŷn â gwaith Cyfoeth Naturiol Cymru yn stocio eog, stocio eog gan bartïon eraill, a dyfodol deorfeydd CNC

C1. Ydych chi’n cytuno neu’n anghytuno â’r diffiniad o effeithiolrwydd sydd wedi’i ddefnyddio yn yr adolygiad ac â’r casgliad nad oes fawr o dystiolaeth i ddangos bod stocio lliniarol a stocio i wella poblogaethau yn effeithiol? Os ydych yn credu bod gennych chi dystiolaeth, wnewch chi ei darparu os gwelwch yn dda.

C2: Ydych chi’n cytuno neu’n anghytuno bod digon o dystiolaeth ar gael i ysgogi newid sylfaenol i weithgarwch stocio eog presennol CNC?

C3: Ydych chi’n cytuno neu’n anghytuno â’n dehongliad o’r Gyfarwyddeb Cynefinoedd fel y mae’n berthnasol i’r holl waith stocio

C4. Ydych chi’n cytuno neu’n anghytuno nad yw stocio lliniarol a stocio i wella poblogaeth yn gyson â Dull Rheoli ar Lefel yr Ecosystem?

C5. Ydych chi’n cytuno neu’n anghytuno y byddai’n fwy cost effeithiol i Cyfoeth Naturiol Cymru wella cynefinoedd a thrwy hynny sicrhau gostyngiadau pellach ym marwoldeb pysgod gwyllt, a gwneud hynny fel math amgen o liniaru yn lle stocio?

C6. Ydych chi’n cytuno neu’n anghytuno â’r argymhelliad y dylai Cyfoeth Naturiol Cymru ddod â’i holl waith stocio lliniarol a stocio i wella poblogaethau ef ei hun i ben yng Nghymru, ac y dylai weithio gydag eraill i ddod ag unrhyw waith stocio eog yng Nghymru i ben? Beth yn eich barn chi fyddai’n amserlen ymarferol i gyflawni hyn? Ddylen ni gynnwys siwin yn yr argymhelliad hwn?

C7. Ydych chi’n cytuno neu’n anghytuno y dylai Cyfoeth Naturiol Cymru ganolbwyntio’i ymdrechion a’i adnoddau ar wella cynefin? Pa fesurau lliniaru a gwella fyddech chi’n awgrymu i Cyfoeth Naturiol Cymru a’i bartneriaid eu mabwysiadu yn lle stocio?

C8. Ydych chi’n cytuno neu’n anghytuno y dylai Cyfoeth Naturiol Cymru leihau ei gapasiti deorfeydd ac ymchwilio i ddichonoldeb addasu’r cyfleuster yng Nghynrig er mwyn datblygu cyfleuster ymchwil dŵr croyw a physgodfeydd eang ei sail i Gymru, mewn partneriaeth â chyrff eraill sydd â diddordeb? Byddai croeso arbennig i awgrymiadau gan gyrff perthnasol ynglŷn â chyfleoedd cydweithio posibl yng Nghynrig.